CELEX: 32018R1481
Language: mt
Date: 2018-10-04 00:00:00
Title: Regolament tal-Kummissjoni (UE) 2018/1481 tal-4 ta' Ottubru 2018 li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-gallat tal-ottil (E 311) u tal-gallat tad-dodeċil (E 312) (Test b'rilevanza għaż-ŻEE.)

5.10.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 251/13
               
            
         REGOLAMENT TAL-KUMMISSJONI (UE) 2018/1481
         tal-4 ta' Ottubru 2018
         li jemenda l-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 fir-rigward tal-gallat tal-ottil (E 311) u tal-gallat tad-dodeċil (E 312)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikoli 10(3) u 14 tiegħu,
         Billi:
         
                     (1)
                  
                  
                     L-Anness II tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel u l-kundizzjonijiet tal-użu tagħhom.
                  
               
                     (2)
                  
                  
                     L-Anness III tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-addittivi tal-ikel, fl-enżimi tal-ikel, fl-aromatizzanti tal-ikel u fin-nutrijenti, u l-kundizzjonijiet tal-użu tagħhom.
                  
               
                     (3)
                  
                  
                     Ir-Regolament tal-Kummissjoni (UE) Nru 231/2012 (2) jistabbilixxi l-ispeċifikazzjonijiet għall-addittivi tal-ikel li huma elenkati fl-Annessi II u III tar-Regolament (KE) Nru 1333/2008.
                  
               
                     (4)
                  
                  
                     Il-gallat tal-ottil (E 311) u l-gallat tad-dodeċil (E 312) huma sustanzi awtorizzati bħala antiossidanti f'tipi diversi ta' ikel, kif ukoll fl-aromatizzanti tal-ikel, bi qbil mal-Annessi II u III tar-Regolament (KE) Nru 1333/2008.
                  
               
                     (5)
                  
                  
                     L-Artikolu 32(1) tar-Regolament (KE) Nru 1333/2008 jistipula li l-addittivi tal-ikel kollha li kienu diġà permessi fl-Unjoni qabel l-20 ta' Jannar 2009 huma soġġetti għal valutazzjoni tar-riskju ġdida mill-Awtorità Ewropea dwar is-Sigurtà fl-Ikel (“l-Awtorità”).
                  
               
                     (6)
                  
                  
                     Għalhekk, fir-Regolament tal-Kummissjoni (UE) Nru 257/2010 (3) hemm stabbilit programm biex issir rivalutazzjoni tal-addittivi tal-ikel. Skont ir-Regolament (UE) Nru 257/2010, ir-rivalutazzjoni tal-antiossidanti kellha titlesta sal-31 ta' Diċembru 2015.
                  
               
                     (7)
                  
                  
                     Fil-5 ta' Mejju 2015 l-Awtorità tat Opinjoni Xjentifika dwar ir-rivalutazzjoni tal-gallat tad-dodeċil (E 312) bħala addittiv tal-ikel (4). Fl-opinjoni ddikjarat li ma kienx hemm biżżejjed data tossikoloġika dwar il-gallat tad-dodeċil. Għaldaqstant l-Awtorità ma setgħetx tikkonferma li l-gallat tad-dodeċil huwa sikur bħala addittiv tal-ikel u kkonkludiet li jenħtieġ li d-doża aċċettabbli ta' kuljum attwali globali għall-gallat tal-propil (E 310), għall-gallat tal-ottil (E 311) u għall-gallat tad-dodeċil (E 312) ma tibqax valida. Fl-opinjoni ddikjarat li tenħtieġ bażi tad-data tossikoloġika li jkun fiha biżżejjed informazzjoni biex tkun tista' ssir valutazzjoni tajba dwar is-sigurtà tal-gallat tad-dodeċil bħala addittiv tal-ikel.
                  
               
                     (8)
                  
                  
                     Fl-1 ta' Ottubru 2015 l-Awtorità tat Opinjoni Xjentifika dwar ir-rivalutazzjoni tal-gallat tal-ottil (E 311) bħala addittivi tal-ikel (5). Fl-opinjoni ddikjarat li ma kienx hemm biżżejjed data tossikoloġika dwar il-gallat tal-ottil. Għaldaqstant l-Awtorità ma setgħetx tikkonferma li l-gallat tal-ottil huwa sikur bħala addittiv tal-ikel u kkonkludiet li jenħtieġ li d-doża aċċettabbli ta' kuljum attwali globali għall-gallat tal-propil (E 310), għall-gallat tal-ottil (E 311) u għall-gallat tad-dodeċil (E 312) ma tibqax valida. Fl-opinjoni ddikjarat li tenħtieġ bażi tad-data tossikoloġika li jkun fiha biżżejjed informazzjoni biex tkun tista' ssir valutazzjoni tajba dwar is-sigurtà tal-gallat tal-ottil bħala addittiv tal-ikel.
                  
               
                     (9)
                  
                  
                     Fit-30 ta' Mejju 2017, il-Kummissjoni nediet sejħa pubblika għal data xjentifika u teknoloġika dwar il-gallat tal-propil (E 310), dwar il-gallat tal-ottil (E 311), u dwar il-gallat tad-dodeċil (E 312) (6), immirata biex jimtlew il-lakuni fid-data li kienu ġew identifikati fl-Opinjonijiet Xjentifiċi dwar ir-rivalutazzjoni ta' dawk is-sustanzi bħala addittivi tal-ikel. Madankollu, ma nstabx operatur kummerċjali wieħed li kien lest jikkommetti ruħu li jipprovdi d-data tossikoloġika mitluba dwar il-gallat tal-ottil (E 311) u l-gallat tad-dodeċil (E 312). Mingħajr dik id-data, l-Awtorità ma tistax tlesti r-rivalutazzjoni tas-sigurtà tal-gallat tal-ottil u tal-gallat tad-dodeċil bħala addittivi tal-ikel, u b'hekk ma jistax jiġi stabbilit jekk dawk is-sustanzi għadhomx jissodisfaw il-kundizzjonijiet skont l-Artikolu 6(1) tar-Regolament (KE) Nru 1333/2008 biex jiddaħħlu fil-lista tal-Unjoni tal-addittivi tal-ikel approvati.
                  
               
                     (10)
                  
                  
                     Għaldaqstant jixraq li l-gallat tal-ottil (E 311) u l-gallat tad-dodeċil (E 312) jitħassru mil-lista tal-Unjoni tal-addittivi tal-ikel approvati.
                  
               
                     (11)
                  
                  
                     Skont l-Artikolu 10(3) tar-Regolament (KE) Nru 1333/2008, il-lista tal-Unjoni tal-addittivi tal-ikel approvati għandha tiġi emendata skont il-proċedura msemmija fir-Regolament (KE) Nru 1331/2008 tal-Parlament Ewropew u tal-Kunsill (7).
                  
               
                     (12)
                  
                  
                     L-Artikolu 3(1) tar-Regolament (KE) Nru 1331/2008 jistipula li l-lista tal-Unjoni tal-addittivi tal-ikel tista' tiġi aġġornata fuq l-inizjattiva tal-Kummissjoni, jew inkella wara li ssir applikazzjoni.
                  
               
                     (13)
                  
                  
                     Għalhekk jenħtieġ li l-Annessi II u III tar-Regolament (KE) Nru 1333/2008 u l-Anness tar-Regolament (UE) Nru 231/2012 jiġu emendati billi jitħassru mil-lista tal-Unjoni tal-addittivi tal-ikel awtorizzati l-gallat tal-ottil (E 311) u l-gallat tad-dodeċil (E 312) peress li ma tistax tibqa' ġġustifikata l-inklużjoni ta' dawn iż-żewġ sustanzi fil-lista minħabba li ma hemmx biżżejjed data tossikoloġika dwarhom.
                  
               
                     (14)
                  
                  
                     Jixraq li jkun previst perjodu tranżizzjonali biex il-prodotti tal-ikel li fihom il-gallat tal-ottil (E 311) u/jew il-gallat tad-dodeċil (E 312) li jkunu ddaħħlu fis-suq legalment qabel id-dħul fis-seħħ ta' dan ir-Regolament, ikunu jistgħu jibqgħu jiġu kkummerċjalizzati.
                  
               
                     (15)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-Annessi II u III tar-Regolament (KE) Nru 1333/2008 huma emendati skont l-Anness ta' dan ir-Regolament.
         
         
            Artikolu 2
            Fl-Anness tar-Regolament (UE) Nru 231/2012, l-entrati għall-addittivi tal-ikel il-gallat tal-ottil (E 311) u l-gallat tad-dodeċil (E 312) jitħassru.
         
         
            Artikolu 3
            Il-prodotti tal-ikel li fihom il-gallat tal-ottil (E 311) u/jew il-gallat tad-dodeċil (E 312) li jkunu ddaħħlu fis-suq legalment qabel id-dħul fis-seħħ ta' dan ir-Regolament jistgħu jibqgħu jiġu kkummerċjalizzati sal-25 ta' April 2019.
         
         
            Artikolu 4
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-4 ta' Ottubru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 354, 31.12.2008, p. 16.
         
            (2)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
         
            (3)  Ir-Regolament tal-Kummissjoni (UE) Nru 257/2010 tal-25 ta' Marzu 2010 li jistabbilixxi programm għar-rivalutazzjoni tal-addittivi tal-ikel approvati skont ir-Regolament (KE) Nru 1333/2008 tal-Parlament Ewropew u tal-Kunsill dwar l-addittivi tal-ikel (ĠU L 80, 26.3.2010, p. 19).
         
            (4)  EFSA Journal 2015;13(5):4086.
         
            (5)  EFSA Journal 2015;13(10):4248.
         
            (6)  http://ec.europa.eu/food/safety/food_improvement_agents/additives/re-evaluation_en
         
            (7)  Ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (ĠU L 354, 31.12.2008, p. 1).
      
      
         
            ANNESS
            
                        (1)
                     
                     
                        L-Anness II tar-Regolament (KE) Nru 1333/2008 huwa emendat kif ġej:
                        
                                    (a)
                                 
                                 
                                    fit-Tabella 3 tal-Parti B: (Addittivi għajr kuluri u sustanzi li jagħtu l-ħlewwa) jitħassru l-entrati għall-addittivi tal-ikel E 311, il-gallat tal-ottil, u E 312, il-gallat tad-dodeċil;
                                 
                              
                                    (b)
                                 
                                 
                                    fit-Tabella 5 tal-Parti C: (Addittivi oħra li jistgħu jiġu rregolati kkombinati) il-punt (k) “E 310-320: Gallati, TBHQ u BHA” huwa sostitwit b'dan li ġej:
                                    
                                                “(k)
                                             
                                             
                                                E 310–320: Gallat tal-propil, TBHQ u BHA
                                                
                                                            Numru E
                                                         
                                                         
                                                            Isem
                                                         
                                                      
                                                            E 310
                                                         
                                                         
                                                            Gallat tal-propil
                                                         
                                                      
                                                            E 319
                                                         
                                                         
                                                            Butilidrokinon terzjarju (TBHQ)
                                                         
                                                      
                                                            E 320
                                                         
                                                         
                                                            Idrossianisol butilat (BHA)”
                                                         
                                                      
                                          
                              
                                    (c)
                                 
                                 
                                    Il-Parti E hija emendata kif ġej:
                                    
                                                1.
                                             
                                             
                                                Fil-kategorija 01.5 (Ħalib deidrat kif definit mid-Direttiva 2001/114/KE), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            trab tal-ħalib għall-magni tal-bejgħ biss”
                                                         
                                                      
                                          
                                                2.
                                             
                                             
                                                Fil-kategorija 02.1 (Xaħmijiet u żjut essenzjalment liberi mill-ilma (minbarra xaħam tal-ħalib anidru)), l-entrata li tikkonċerna l-addittivi tal-ikel E 310-320 (Gallati, TBHQ u BHA, individwalment jew flimkien) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            xaħmijiet u żjut għall-manifattura professjonali ta' oġġetti tal-ikel ittrattati bis-sħana biss; żejt tal-qali u xaħam tal-qali (għajr iż-żejt mir-residwi taż-żebbuġa) u xaħam, żejt tal-ħuta, xaħam taċ-ċanġa, tat-tjur u tan-nagħaġ”
                                                         
                                                      
                                          
                                                3.
                                             
                                             
                                                Fil-kategorjia 02.2.2 (Emulsjonijiet oħra tax-xaħam u ż-żejt inklużi pejsts kif definiti mir-Regolament tal-Kunsill (KE) Nru 1234/2007 u emulsjonijiet likwidi), l-entrata li tikkonċerna l-addittivi tal-ikel E 310-320 (Gallati, TBHQ u BHA, individwalment jew flimkien) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (2)
                                                         
                                                         
                                                            xaħam tal-qali biss”
                                                         
                                                      
                                          
                                                4.
                                             
                                             
                                                Fil-kategorija 04.2.5.4 (Butir tal-ġewż u pejsts tal-ġewż), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (41)
                                                         
                                                         
                                                            ġewż ipproċessat biss”
                                                         
                                                      
                                          
                                                5.
                                             
                                             
                                                Fil-kategorija 04.2.6 (Prodotti tal-patata pproċessati), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            25
                                                         
                                                         
                                                            (1)
                                                         
                                                         
                                                            patata deidrata biss”
                                                         
                                                      
                                          
                                                6.
                                             
                                             
                                                Fil-kategorija 05.3 (Chewing gum), l-entrata li tikkonċerna l-addittivi tal-ikel E 310-321 (Gallati, TBHQ, BHA u BHT) tinbidel b'dan li ġej:
                                                
                                                             
                                                         
                                                         
                                                            “E 310-321
                                                         
                                                         
                                                            Gallat tal-propil, TBHQ, BHA u BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                7.
                                             
                                             
                                                Fil-kategorija 06.3 (Ċereali tal-kolazzjon), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            ċereali msajra minn qabel biss”
                                                         
                                                      
                                          
                                                8.
                                             
                                             
                                                Fil-kategorija 06.7 (Ċereali msajra minn qabel jew ipproċessati), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            ċereali msajra minn qabel biss”
                                                         
                                                      
                                          
                                                9.
                                             
                                             
                                                Fil-kategorija 07.2 (Prodotti fini tal-forn), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            taħlitiet tal-kejkijiet biss”
                                                         
                                                      
                                          
                                                10.
                                             
                                             
                                                Fil-kategorija 08.3.1 (Prodotti tal-laħam mingħajr trattament ta' sħana), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            laħam deidrat biss”
                                                         
                                                      
                                          
                                                11.
                                             
                                             
                                                Fil-kategorija 08.3.2 (Prodotti tal-laħam trattati bis-sħana), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            laħam deidrat biss”
                                                         
                                                      
                                          
                                                12.
                                             
                                             
                                                Fil-kategorija 12.2.2 (Ħwawar u kondimenti), l-entrata li tikkonċerna l-addittivi tal-ikel E 310-321 (Gallati, TBHQ, BHA u BHT) tinbidel b'dan li ġej:
                                                
                                                             
                                                         
                                                         
                                                            “E 310-321
                                                         
                                                         
                                                            Gallat tal-propil, TBHQ, BHA u BHT
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                13.
                                             
                                             
                                                Fil-kategorija 12.5 (Soppa u brodu), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)
                                                         
                                                         
                                                            soppa u brodu deidrati biss”
                                                         
                                                      
                                          
                                                14.
                                             
                                             
                                                il-kategorija 12.6 (Zlazi), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                15.
                                             
                                             
                                                Fil-kategorija 15.1 (Ikliet ħfief abbażi ta' patata, ċereali, dqiq jew lamtu), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1)
                                                         
                                                         
                                                            ikliet ħfief abbażi ta' ċereali biss”
                                                         
                                                      
                                          
                                                16.
                                             
                                             
                                                Fil-kategorija 15.2 (Ġewż ipproċessat), l-entrata li tikkonċerna l-addittivi tal-ikel E 310-320 (Gallati, TBHQ u BHA) tinbidel b'dan li ġej:
                                                
                                                             
                                                         
                                                         
                                                            “E 310-320
                                                         
                                                         
                                                            Gallat tal-propil, TBHQ u BHA
                                                         
                                                         
                                                            200
                                                         
                                                         
                                                            (1) (13)”
                                                         
                                                         
                                                             
                                                         
                                                      
                                          
                                                17.
                                             
                                             
                                                Fil-kategorija 17.1 (Supplimenti tal-ikel ipprovduti f'forma solida inklużi kapsuli u pilloli u forom simili, minbarra f'forom li jistgħu jintmagħdu), l-entrata li tikkonċerna l-addittivi tal-ikel E 310-321 (Gallati, TBHQ, BHA u BHT) tinbidel b'dan li ġej:
                                                
                                                             
                                                         
                                                         
                                                            “E 310-321
                                                         
                                                         
                                                            Gallat tal-propil, TBHQ, BHA u BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                18.
                                             
                                             
                                                Fil-kategorija 17.2 (Supplimenti tal-ikel ipprovduti f'forma likwida), l-entrata li tikkonċerna l-addittivi tal-ikel E 310-321 (Gallati, TBHQ, BHA u BHT) tinbidel b'dan li ġej:
                                                
                                                             
                                                         
                                                         
                                                            “E 310-321
                                                         
                                                         
                                                            Gallat tal-propil, TBHQ, BHA u BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                                                19.
                                             
                                             
                                                Fil-kategorija tal-ikel 17.3 (Supplimenti tal-ikel ipprovduti f'tip ta' ġulepp jew f'forma li tista' tintmagħad), l-entrata li tikkonċerna l-addittivi tal-ikel E 310-321 (Gallati, TBHQ, BHA u BHT) tinbidel b'dan li ġej:
                                                
                                                             
                                                         
                                                         
                                                            “E 310-321
                                                         
                                                         
                                                            Gallat tal-propil, TBHQ, BHA u BHT
                                                         
                                                         
                                                            400
                                                         
                                                         
                                                            (1)”
                                                         
                                                         
                                                             
                                                         
                                                      
                                          
                              
                  
                        (2)
                     
                     
                        L-Anness III tar-Regolament (KE) Nru 1333/2008 huwa emendat kif ġej:
                        
                                    (a)
                                 
                                 
                                    fil-Parti 4 (Addittivi tal-ikel inklużi l-carriers fl-aromatizzanti tal-ikel), l-entrati li jikkonċernaw l-addittivi tal-ikel E 310, E 311, E 312, E 319 u E 320 jinbidlu b'dan li ġej:
                                    
                                                “E 310
                                             
                                             
                                                Gallat tal-propil
                                             
                                             
                                                Żjut essenzjali
                                             
                                             
                                                1 000  mg/kg (gallat tal-propil, TBHQ u BHA, individwalment jew f'taħlita ma' xulxin) fiż-żjut essenzjali
                                             
                                          
                                                E 319
                                             
                                             
                                                Butilidrokinon terzjarju (TBHQ)
                                             
                                          
                                                E 320
                                             
                                             
                                                Idrossianisol butilat (BHA)
                                             
                                             
                                                Aromatizzanti minbarra ż-żjut essenzjali
                                             
                                             
                                                100 mg/kg (1) (gallat tal-propil)
                                                200 mg/kg (1) (TBHQ u BHA, individwalment jew imħalltin flimkien) fl-aromatizzanti”
                                             
                                          
                              
                                    (b)
                                 
                                 
                                    fil-Parti 4 (Addittivi tal-ikel inklużi l-carriers fl-aromatizzanti tal-ikel), in-nota ta' qiegħ il-paġna (1) tinbidel b'dan li ġej:
                                    
                                                “(1)
                                             
                                             
                                                Ir-regola tal-proporzjonalità: meta jintużaw taħlitiet ta' gallat tal-propil, TBHQ, u BHA, il-livelli individwali jridu jitnaqqsu b'mod proporzjonali.”